Sittèmmiru 2008

Sittèmmiru 2008
2 di sittèmmiru, lunidìa
Portupalu: Sbarcaru 27 clannistini. Li scafisti foru arristati.

6 di sittèmmiru, sabbatudìa
Pakistan:  Asif Ali Zardari veni elettu lu novu prisidenti dû Pakistan.

8 di sittèmmiru, lunidìa
Italia: Accumincia stasira ê 20,10, ntô canali tilivisivu  "RAI Tri", lu novu sciniggiatu di tipu "soap opera" Agroduci,  ntiramenti girata 'n Sicilia. 

10 di sittèmmiru, mercuridìa
Ginevra: Lu LHC, lu cchiù granni acciliraturi di particeddi esistenti, fu inauguratu cu na seri di fasci di prutoni fatti furriari ntî dui sensi dû tunnel, pi mettiri ô puntu l'urtimi rigulazzioni pû funziunamentu difinitivu. 

13 di sittèmmiru, sabutudìa
Palermu: Lu US Palermu battìu la AS Roma ntâ secunna jurnata dû campiunatu di palluni di seria A. Lu Catania, chi vincìu la simana passata, sta simana persi.

Salsumaggiuri: La mudella acitana Miriam Leone vincìu lu cuncursu nazziunali di Miss Italia. Secunna arrivau n'àutra siciliana catanisa, Mariana di Martino; n'àutra di Favara è tra li primi cincu e ancora na palermitana e n'àutri dui catanisi arrivaru tra li primi deci. Na cosa di chissa nun avìa mai succidutu: la Sicilia veni cunfirmata terra di li fìmmini beddi. 

14 di sittèmmiru, dumincadìa
Mosca: N'aeriu dâ cumpagnia russa Aeroflot cadìu ntâ zona di l'Urali, facennu 88 morti.

16 di sittèmmiru, martidìa
Kiev: La culazzioni di cuvernu di Iulia Timoschenko, filu-uccidintali, rassignau li dimissioni ô prisidenti Viktor Yuschenko, grapennu accussì na nova crisi di cuvernu.

21 di sittèmmiru, dumincadìa
Roma: La cumpagnia aeria Alitalia, rischia di falliri siddu nu s'attrova entru picca jorna n'accordu pi la ristrutturazzioni.
Pakistan: Attintatu ô Marriott Hotel di Islamabad accapa c'armenu 60 morti.

25 di sittèmmiru, jovidìa
Pechinu: La Cina mannau ntô spazziu la navicedda Shenzou 7 cu tri astronauti. Unu di chisti avissi a nesciri fora pi la prima passiata ntô spazziu dumani o passannadumani.

30 di sittèmmiru, martidìa
Parma: Nu carusu di 22 anni dû Gana addinunziau setti vìggili urbani ca, doppu avìrilu firmatu a nisciuta dâ scola, dici lu carusu, ci dèttiru corpa e lu nzuttaru dicènnucci "nìuru lordu" (sporco negro 'n talianu). Li vìggili dìciunu ca non è veru, ma lu picciottu havi pirò n'occhiu pistatu e ntô virbali di fermu fattu ô cumannu e cunzignatu appoi ô giuvini ci fù scrivutu, ammeci dû nomu e cugnomu (Emanuel Foster), "Emmanuel negro".     

Pianeta Marti: Supra a Marti casca la nivi. La sonda spazziali Phoenix vitti ca a quarchi quattru chilòmitri di unni idda attirrau, ci sù nuvula di unni casca la nivi ca, pirò, apprima d'agghicarri ntô solu di Marti addiventa vapuri.

Viditi puru
 Austu 2008
 Uttùviru 2008
 2008

Catigurìa:Sittèmmiru
Catigurìa:Nutizzî
Catigurìa:2008
Catigurìa:Abbinimenti